Nuxuyevlər ailəsinin qorxulu yuxusu - AZƏRTAC – Azərbaycan Dövlət İnformasiya Agentliyi\nBakı, 23 avqust, Süleyman Qaradağlı, AZƏRTAC\nO vaxtdan nə az, nə çox, düz 24 il keçir. Ancaq üstündən illər keçəndən sonra da, xəyalən də olsa həmin günlərə qayıtmaq qorxulu və acı yuxunu xatırlamaq kimidir.\nHəmin o yay günü Arif və Balay Nuxuyevlər ailəsi kənddə yaşayan qardaşları Vaqifin qızı Fəridənin toyuna getmişdilər. Hər şey də toydan üç-dörd gün sonra baş verdi...\nAZƏRTAC xəbər verir ki, Nuxuyevlər ailəsinin faciəsi 1993-cü ilin yayında erməni quldurları Füzuli rayonunun Gorazıllı kəndini işğal edərkən başlayıb. Səhərin alatoran vaxtı qəflətən kəndə hücum edən düşmən əsgərləri Vaqifi, həyat yoldaşı Raisəni, qızları Sevil və Sevdanı, Bakıdan gəlmiş qardaşı Arifi, onun həyat yoldaşı Məxməri, oğlanları Rövşən və Elşəni, bacısı Nadyanı, bibisi Rayanı, qaynanası Mayanı, kiçik qardaşı Balayı, həyat yoldaşı Raisəni, qızları Mətanət və Arzunu, anaları Tamaşanı, qaynı Marksı, həyat yoldaşı Lətafəti, qızları Leyla və Nərmini, yaxın qohumları İrəvanı girov götürüblər. Onları əvvəlcə yaxınlıqdakı Köçbəy kəndinə, həmin günün axşamı isə oradan Xankəndinə, iki gün orada saxladıqdan sonra Şuşaya aparıblar. Onları xəstəxananın birinci mərtəbəsində yerləşdiriblər.\nAzərbaycanlı əsirlərlə ən qəddar formada rəftar edən ermənilər onları günlərlə ac-susuz saxlayır, dəyənəklərlə kötəkləyir, avtomat qundağı ilə hədə-qorxu gəlirdilər. Həmin dəhşətli əzab və işgəncələr nəticəsində Vaqifin qolu, Arifin iki qabırğası sınıb. Üstəlik girovluq həyatında ailənin böyük övladı Vaqif qarın yatalağı xəstəliyi də tapıb. Əsir düşəndən iki ay sonra isə xəstəlik və ağrılara tab gətirməyərək canını tapşırıb. Qardaşları onu öz əlləri ilə Həsənabad qəbiristanlığında dəfn ediblər.\nBeynəlxalq Qırmızı Xaç Komitəsinin səyləri nəticəsində əvvəlcə Arifi, üç ay sonra isə anası Tamaşanı, Rayanı və kiçik oğlu Rövşəni, az sonra bacısı Nadya, qaynanası Mayanı və böyük oğlu Elşəni geri qaytarmaq mümkün olub.\n1994-cü ilin yanvarında əsirlikdə olan sonuncu qardaşları Balay və İrəvan azad edilib, mayın 8-də Raisə, qızları Mətanət və Arzu, iyunun 8-də Məxmər girovluqdan qurtarıb Bakıya qayıdıblar.\nHəmin ilin oktyabrında əsirlikdə rəhmətə gedən Vaqifin həyat yoldaşı Raisə, qızları Sevil və Sevda, qaynı Marksın həyat yoldaşı Lətafət, qızları Leyla və Nərmin azad olunub. Dekabrda isə Marks əsirlikdən qaçaraq xilas olub.\nVətənə qayıdandan sonra da Nuxuyevlər ailəsi amansız əsirlik həyatının üzləşdikləri çətinliklərin ağrı-acısını yaşayıblar. Azad olunandan 20 gün sonra anaları Tamaşa, doqquz ay sonra İrəvan vəfat edib.\n2011-ci ildə bibiləri Raya, bir il sonra Lətafət işıqlı dünyaya əbədi olaraq gözlərini yumub.\nTəxminən 10 gün əvvəl isə Nuxuyevlər ailəsinin böyüyü Arif də qəflətən rəhmətə gedib.\nMüharibə dəhşətləri, amansız əsirlik həyatı dinc və sakit bir ailənin həyatını faciə və mərhumiyyətlərə düçar edib. Bu, hələ yalnız bir ailənin faciəsidir.\nErməni vandalizmi, onların müharibədə törətdikləri dəhşətlər, xalqımıza qarşı nifrət hissi heç vaxt unudulmamalıdır.\nİllər, əsrlər keçsə də...\nAZERTAG.AZ :Nuxuyevlər ailəsinin qorxulu yuxusu


"Bunların düşməni öz qurduqları siyasətdir"\n"Bunların düşməni öz qurduqları siyasətdir" - DEPUTAT AÇIQLADI\n15 Sentyabr 15:33 | 706\n"Biz elə-belə yox, tarixi mənbələrə əsaslansaq, deyə bilərik ki, erməni etnosu, erməni cəmiyyəti meydana gələndən bəri onlar təxribatla məşğuldurlar. Təxribat ermənilər üçün milli bir əlamətdir". Bunları SİA-ya açıqlamasında deputat Nizami Cəfərov deyib.\nBuradan da belə bir nəticə çıxartmaq olar ki, əgər bir erməni varsa, deməli, təxribat var. Çünki ermənilər şərqi Anadoluya, xüsusilə də, Van gölü ətrafına köçəndə onların Bizansa, Səlcuqlara, Osmanlıya münasibəti məlumdur. Cənubi Qafqaza köçürüləndən sonra burada azərbaycanlılara münasibəti də məlumdur. Buna görə də, burada daim ehtiyyatlı olmaq lazımdır. İndi dünya da elə bir mexanizm yoxdur ki, təxribatlarına görə, bir etnos kimi qüsurlarına görə, hansısa etnos məhv olunsun. Amma bununla bağlı bizim ədəbiyyatımızda da var. Mirzə Fətəli Axundzadənin “Aldanmış Kəvakib” əsərində də var ki, məsələn, İranda ermənilərə münasibətdə hansı siyasətlər yürüdülür. Yəni, bu etnosu bir dövlət, bir siyasət həm təqib etməyə, həm də onları qoruyub-saxlamağa məcbur olub. Ermənilər belə bir ziddiyətli tərcümeyi-halı və taleyi olan bir xalqdır. Rəsmi Bakınının erməni təxribatlarına münasibəti məlumdur. Cənab Prezidentimiz bu mövqeyi dəfələrlə bildirib. Yəni burada bizim siyasətimiz yumruq siyasətidir. Bu münasibət birdən-birə dövlətimizin ağlına gəlməyib.\nBu haqda Nizami Cəfərov fikrini belə izah edib: "Bu qarşı tərəfin illərdir göstərdiyi siyasətin nəticəsidir. Yəni, diplomatiyaya da, sülh danışıqlarına da əl atılıb. Ancaq istər Ermənistan-Azərbaycan münasibətlərində, istər Türkiyə-Ermənistan münasibətlərində heç birinin səmərəsi olmayıb. Hətta, qəribədir ki, ermənilərin özü üçün faydalı olan, önəmli olan hər hansı siyasətə, münasibətə özləri etiraz edir. İndi də budur. Biz regionda gedən prosesləri, hadisələri artıq idarə edirik. Burada da məqsəd yenə odur ki, Ermənistan regionun normal ölkəsi həddinə çatsın. Amma yenə də müqavimətlə qarşılaşırıq. Burada da yenə ziddiyətlər var ki, bunu ermənilər istəmir, yoxsa ermənilərin "havadarları" istəmir. Amma bir məsələ məlumdur ki, ermənilərə və Ermənistana münasibətdəki rəsmi Bakının siyasətinin əsaslandığı bir məsələ var. O da budur ki, Azərbaycanın əhalisi təxminən yeddi milyondan on milyona qalxıb. Amma Ermənistanın əhalisi müstəqillik dövründə hardasa 4-5 milyondan 2 milyona enib. Az qala yarıbayarıdan çox azalıb. Bu nə deməkdir? Bu o deməkdir ki, Ermənistan müstəqil olmasına baxmayaraq öz xalqını yaşada bilmir. Bu dövlət bu xalqa mənsub deyil. Öz qurduqları dövlətdi, yəni bu da o deməkdir ki, bunların düşməni öz qurduqları siyasətdir. Bax belə münasibətdə idarə edilməz etnosdur və burada yumruq siyasətinə olmalıdır".


“Azərişıq” ASC və KİVDF fərdi jurnalist yazıları müsabiqəsi elan edib\nAna səhifə » Sosial » “Azərişıq” ASC və KİVDF fərdi jurnalist yazıları müsabiqəsi elan edib\n“Azərişıq” Açıq Səhmdar Cəmiyyəti və Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondu (KİVDF) birgə fərdi jurnalist yazıları müsabiqəsi elan edib.\nKİVDF-dən bildiriblər ki, mövzusu “Əhalinin keyfiyyətli enerji təminatı: görülmüş işlər, real vəziyyət və perspektivlər” olan müsabiqənin məqsədi Azərbaycanda elektrik enerjisi təsərrüfatının inkişafı, infrastrukturun yenidən qurulması, əhalinin keyfiyyətli və fasiləsiz enerji ilə təminatı sahəsində həyata keçirilən tədbirlərin ictimaiyyətə dolğun və obyektiv şəkildə çatdırılmasında peşəkar jurnalist əməyini stimullaşdırmaqdır.\nMüsabiqə elan olunan günədək ən azı bir il müddətində kütləvi informasiya vasitələrində (qəzet, jurnal, informasiya agentliyi və rəsmi qeydiyyatdan keçmiş internet media resurslarında) fasiləsiz çalışan şəxslər müsabiqədə iştirak edə bilərlər. Qəzetdə dərc olunmuş yazıda “Azərişıq” Açıq Səhmdar Cəmiyyəti və Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun keçirdiyi müsabiqəyə təqdim etmək üçün” qeydi göstərilməlidir.\nYazıların qəbulu sentyabrın 11-dən başlayır, oktyabrın 12-də başa çatır. Yazılar rəsmi iş günləri saat 10:00-dan 16:00-dək Prezident yanında Kütləvi İnformasiya Vasitələrinin İnkişafına Dövlət Dəstəyi Fonduna şəxsən təqdim olunmalıdır. Müsabiqədə I yer üçün (1 nəfər) 1000 manat, II yer üçün (2 nəfər) 800 manat, III yer üçün (3 nəfər) 600 manat məbləğində mükafat nəzərdə tutulub. Bundan əlavə, 10 yazı müəllifinə (hər biri 300 manat) həvəsləndirici mükafatlar veriləcək.\nQaliblər, həmçinin “Azərişıq” Açıq Səhmdar Cəmiyyəti və Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun xüsusi diplomu ilə təltif olunacaqlar. Müsabiqə ilə bağlı ətraflı məlumatı KİVDF-nin saytından əldə etmək olar.


Dopinq qalmaqalına göre, idmançılarımız 8 il diskvalifikasiya olundu - Azadliq Xeber\nDopinq qalmaqalına göre, idmançılarımız 8 il diskvalifikasiya olundu\nDopinq qalmaqalına görə, idmançılarımız 8 il diskvalifikasiya olundu\n13 İyun 16:12\nxeber – 6 ağırlıq qaldıranımız diskvalifikasiya olunublar.\nGənclər və İdman Nazirliyi Azərbaycanın 6 ağırlıqqaldıranının dopinq-testdən keçə bilmədiyi üçün cəzalandırılması ilə bağlı açıqlama yayıb. Gənclər və idman nazirliyinin mətbuat katibliyindən ANS PRESS-ə verilən məlumata görə, 6 ağırlıqqaldıranımız (Əliquluzadə Elxan, Anqelova Silviya, Quliyev Firidun, Xristov Valentin, Zairov İntiqam – hər biri 8 və Dadaşbəyli Dadaş-4 il) dopinqdən istifadə etdiklərinə görə diskvalifikasiya olunublar.\nGənclər və idman nazirliyi daim dopinqlə mübarizə aparan və idmançıları bu istiqamətdə mütəmadi olaraq maarifləndirən bir qurum olaraq bildirir ki, Azərbaycan Hökuməti Antidopinq Konvensiyasına qoşulan ilk 40 ölkə arasındadır. Bununla yanaşı, Konvensiyaya qoşulduqdan sonra Azərbaycan Hökuməti Milli Məclis tərəfindən xüsusi olaraq yaradılmış Komitə vasitəsi ilə antidopinq üzrə qanun işləyən ilk ölkələrdən biridir.\n“Qanunda bir sıra maddələrlə yanaşı, eyni zamanda dopinqdən istifadə olunacağı təqdirdə, idmançı və məşqçiyə cinayət işinin açılması maddəsi də öz əksini tapacaq. Dopinqlə mübarizə məqsədi ilə, 10 ildən artıqdır ki, Gənclər və idman nazirliyinin nəzdində dopinqlə mübarizə şöbəsi yaradılıb”.\nValentin Xristov – atlet Məlumatda qeyd olunub ki, nazirlik MDB ölkələri arasında idmançıların dopinq nümunələrini mütəmadi olaraq yoxlamağa göndərən ölkələr arasında ilk üçlükdədir.\n“Ölkəmizdə keçirilən ilk Avropa oyunları zamanı nazirlik Avropa Olimpiya Komitəsi ilə idmançıların dopinq yoxlamadan keçməsi istiqamətində işlərini yüksək səviyyədə qurmağı bacarmışdır.Lakin, bir daha vurğulamaq yerinə düşər ki, idmançıların təlim məşq toplantılarına qatılması, yarışlara ezam olunması baş məşqçi tərəfindən aparılır. Federasiyalar ilk növbədə idmançılar üzərində nəzarəti daha da möhkəmləndirməli, mütəmadi şəkildə idmançıların dopinq müayinələrinin aparılması üçün nazirliyə müraciət etməlidir”.\nElxan Əliquluzadə – dopinq aşkarlanan ağır atletimiz\nNazirlik bildirir ki, bütün federasiyalara dopinq yoxlamaları ilə bağlı yeniliklər, tərkibində dopinq olan yeni dərman ləvazimatlarının siyahısını mütəmadi təqdim edir: “Bütün lazimi işlərin aparılmasına baxmayaraq, əfsuslar olsun ki, bəzi hallarda diqqətsizlik nəticəsində içilən hansısa maye və ya yemək idmançının dopinqə düşməsinə səbəb ola bilər. Bu səbəbdən idmançıları çəkdikləri zəhmətin bəhrəsinin hədər getməməsi məqsədi ilə maksimal dərəcədə diqqətli olmağa çağırırıq. Biz baş verən bu hadisə ilə bağlı çox narahatıq və bu istiqamətdə lazımi tədbirlər görüləcək”\nSonda Beynəlxalq Ağırlıqqaldırma Federasiyası tərəfindən bu barədə qərarın verilməsinə baxmayaraq, idmançıların apelyasiyaya verərək, öz hüquqlarını müdafiə etmək imkanının olduğu, Gənclər və İdman Nazirliyi ilə Azərbaycan Ağırlıqqaldırma Federasiyasının bu istiqamətdə işlər apardığı qeyd olunub.


“Azəriqaz” xüsusi iş rejiminə keçib Ayna.az\n“Azəriqaz” xüsusi iş rejiminə keçib\nQurumun rəhbərliyi tərəfindən bütün struktur bölmələrinə müvafiq tapşırıqlar verilib\nAYNA-ya “Azəriqaz”dan verilən məlumata görə, qurumun rəhbərliyi tərəfindən bu məsələyə dair bütün struktur bölmələrinə müvafiq tapşırıqlar verilib. Əmək normaları çərçivəsində istehsalatda işçilərin təhlükəsizliyinin təmin edilməsi üçün tədbirlərin görülməsi diqqətə çatdırılıb.\n“Azəriqaz” abonentlərdən xahiş edir ki, hər hansı qəza nəticəsində baş verən qaz sızmaları, sərfiyyat artdığına görə qazın normal rejimdə verilməsində qeydə alına biləcək çətinliklər və s. hallarda Birliyin 104/185 saylı Çağrı mərkəzinə zəng edə bilərlər. Eləcə də (+99477) 3 104 104 saylı operativ "WhatsApp" nömrəsinə yazılı, səsli və ya görüntülü mesajlarla məlumat verilməsi xahiş olunur.\nMüəllif: Ayna.az 23 Yanvar 2020 18:25\n23 Yanvar 18:25 Xəbərlər


Şuşa Bəyannəməsinin bir illiyində - Bakı-Ankara hansı sahələri inkişaf etdirməlidir?\n11:23 16-06-2022 | 211 | Siyasət\nStrateji münasibətlərin yeni mərhələyə qədəm qoymasına imkan yaratdı\nBu gün tarixi Şuşa Bəyannaməsinin imzalanmasının 1 ili tamam olur. 2021-ci il iyunun 15-də Şuşa şəhərində “Azərbaycan Respublikası ilə Türkiyə Respublikası arasında müttəfiqlik münasibətləri haqqında Şuşa Bəyannaməsi” imzalandı. Bununla da Azərbaycan Prezidenti İlham Əliyev və Türkiyə Prezidenti Rəcəb Tayyib Ərdoğan arasında imzalanan bu bəyannamə iki qardaş ölkə arasında strateji münasibətlərin yeni mərhələyə qədəm qoymasına imkan yaratdı.\nŞuşa Bəyannaməsi hər iki ölkənin müstəqillik, suverenlik, ərazi bütövlüyü, beynəlxalq səviyyədə tanınmış sərhədlərin toxunulmazlığı, dövlətlərin daxili işlərinə qarışmamaq prinsiplərini rəhbər tutan, milli maraq və mənafelərini müdafiə və təmin etməyə yönəlmiş müstəqil xarici siyasət həyata keçirən hər iki ölkə tərəfindən müttəfiqlik münasibətlərinin qurulmasının siyasi və hüquqi mexanizmlərini müəyyənləşdirmək baxımından mühüm əhəmiyyət kəsb edir. Bu həm də regionda 200 ilə yaxın davam edən geosiyasi konfiqurasiyaların dağıdılması və bundan sonra Azərbaycan-Türkiyə rəhbərliyi altında davam edəcək yeni regional nizamın başlanğıcı deməkdir.\nTəsadüfi deyil ki, sənəddə iki ölkənin iqtisadiyyatın və ixrac potensialının inkişaf etməsindən sərbəst hərəkətinin təşkili mexanizmlərinin yaradılmasına, Cənub Qaz Dəhlizi kimi regionun meqa nəqliyyat layihəsindən Azərbaycan və Türkiyəni birləşdirən Zəngəzur dəhlizinin açılmasına, regionda nəqliyyat-kommunikasiya əlaqələrinin bərpası, beynəlxalq nəqliyyat dəhlizlərinin inkişafının təşviqi kimi aktual məsələlər yer almışdı. Sevindirici haldır ki, keçən bir il ərzində bu istiqamətlərdə konkret addımlar atılıb və proses bu gün də davam edir.\n2022-ci il fevralın 1-də Parlamentin Yaz qanunvericilik sessiyasının ilk iclasında Şuşa Bəyannaməsinin təsdiq edilməsi barədə Azərbaycan Respublikası Qanununun layihəsi qəbul olundu.\nŞuşa Bəyannaməsinin ratifikasiyası iki qardaş ölkənin hərbi-siyasi, iqtisadi sahələrdə müttəfiqliyinin rəsmi təminatıdır. Bəyannamədə diqqəti çəkən ən vacib məqamlardan biridə hərbi sahədə əməkdaşlıq və müttəfiqliklə bağlıdır.\nBirincisi, Türkiyə ilə Azərbaycan birgə hərbi texnika istehsal edəcəklər.\nİkincisi, Türkiyə Azərbaycanda pilotsuz uçuş aparatları istehsal edəcək.\nÜçüncüsü, Türkiyə və Azərbaycanın Təhlükəsizlik Şuraları fəaliyyətlərini koordinasiya edəcəklər.\nHesab edirəm Azərbaycan ordusunun hazırda Türkiyənin dəstəyi ilə NATO standartlarına uyğun formalaşdırılması, xüsusi təyinatlı qüvvələrdən ibarət hərbi hissələrin yaradılması, Türkiyə Azərbaycanda türk hərbi mütəxəssilərdən ibarət daimi mərkəz formalaşdırması Şuşa bəyannaməsində öz əksini tapan hərbi əməkdaşlığın genişlənməsinə dair bəndlərin icra edildiyini göstərir. Bu, özü də həm də Türkiyənin Azərbaycanda hərbi baza açmaq məsələsini də əhatə edir.\nPrinsip etibarilə iki ölkə arasında münasibətlər Azərbaycanın müstəqilliyindən bəri onsuz da yüksək səviyyədə idi. Bir il əvvəl, bəyannamə imzalanandan sonra Türkiyəyə qayıdarkən Türkiyə Prezidenti Rəcəb Tayyip Ərdoğan Azərbaycanda Türkiyə bazalarının yaradılmasını istisna etməmişdi. O, jurnalistlərin "Şuşa bəyannaməsi daxilində hərbi bazaların yaradılması mümkündürmü, Şuşa Bəyannaməsi hərbi bazanı əhatə edirmi" sualına "...bu, açıqladığımız maddələrin xaricində deyil" deyə cavab vermişdi. Düzdür, hərbi baza məsələsi bu gün yaradılmasa da bu istiqamətdə işlərin görüldüyünü demək olar.\nNəticə etibarilə məhz Şuşa Bəyannaməsi ilə Azərbaycan bölgədə diktə edən ölkəyə çevrildi, hətta qlobal güclərə adekvat cavab verməyə başladı. Misal üçün Şuşa Bəyannaməsi imzalanandan üç ay sonra Azərbaycanla İran arasında gərginlik yarandı. Rəsmi Tehrandan gələn hədə dolu mesajlara Bakıdan layiqli cavablar verildi və şübhəsiz ki, burada da Türkiyə öz strateji dayaq rolunu göstərdi.\n"Lazımi proseslərə başlamaq qərarına gəliblər"\n“Kaş ki sən keşiş olaydın” - Stalin haqqında sənədli film\n72 yaşda yeniyetmə qız rolunu canlandırdə


“Biz yenə İraq və Suriya dövlətini görəcəyikmi, yoxsa…” – İsrail XİN-dən Yaxın Şərqdəki dəyişikliklərlə bağlı anons\n20 Sentyabr 2016 - 10:38\n“Biz yenə İraq və Suriya dövlətini görəcəyikmi, yoxsa…” –İsrail XİN-dən Yaxın Şərqdəki dəyişikliklərlə bağlı anons\n"Fələstin məsələsinin həlli bizim üçün çox vacibdir".\nBu sözləri İsrail Xarici İşlər Nazirliyinin sözçüsü Emanuel Naxşon deyib.\nOnun sözlərinə görə, baş nazir Benyamin Netanyahunun BMT Baş Assambleyasının iclasında iştirak etməsi üçün Nyu-Yorka səfərinə hazırlıq gedir:\n“Baş nazir orada çıxış edəcək. Həmçinin orada Fələstin lideri Mahmud Abbasın da çıxışı gözlənilir. Baş nazir Netanyahu ABŞ prezidenti Barak Obama ilə görüşəcək. Bu, yəqin onun Barak Obama ilə prezident kimi son görüşü olacaq.\nBiz Obama ilə Fələstin məsələsində irəliləyiş əldə etmək mövzusunu müzakirə etməyi düşünürük. Bu bizim üçün son dərəcə vacibdir. Bir tərəfdən terror və zorakılıqla mübarizə aparmaq istəyirik, digər tərəfdən fələstinlilərə sülh əlimiz uzadırıq. Biz danışıqların yenilənməsində çox maraqlıyıq. Fələstinlə İsrail arasında danışıqlar çox vacibdir, çünki bu, sülh yolu ilə həllə nail olmağın yeganə yoludur. Biz fələstinliləri danışıqlar masasına qayıtmağa çağırırıq. Bu, Benyamin Netanyahunun Baş Assambleyadakı çıxışının da vacib bir hissəsi olacaq”.\nNazirlik sözçüsü Yaxın Şərqdə baş verən hadisələrə də toxunaraq regionda çox çətin və neqativ proseslərin baş verdiyini deyib:\n“Regionda, o cümlədən İraq və Suriyada baş verənlər bizim üçün çox vacibdir. Baxmayaraq ki, heç nə edə bilmərik, Suriya münaqişəsində tərəf deyilik, bu münaqişədən çox ehtiyatla kənarda dayanırıq, lakin baş verənlər bizim üçün çox vacibdir, çünki proseslər çox yaxın qonşuluğumuzda gedir. Bunun İsrailə də təsiri ola bilər.\nHazırda bu ölkələr parçalanır. Heç kəs bilmir ki, bir az sonra nə olacaq. Biz yenə İraq və Suriya dövlətini görəcəyikmi, yoxsa onlar başqa şeyə çevriləcək, bunu heç kəs bilmir. Biz Suriyada yaralanmış insanlara humanitar yardım edirik, xəstəxanalarımızı onların üzünə açmışıq. Bizim üçün fərqi yoxdur, sünnidir, yoxsa şiə, Bəşər Əsədin tərəfdarıdır, yoxsa ona qarşı döyüşür, insan yaralanıbsa, onu müalicə edirik”.\nEmanuel Naxşon İranla da münasibətlərə toxunaraq, İranın nüvə proqramını hələ də davam etdirməsinin tək İsrail deyil, bütün region üçün təhlükə olduğunu bildirib. O, hazırda radikal islamizmin və İranın region üçün böyük təhdid olduğunu qeyd edib.\nemail: strat[email protected];


Prinsip 1: Sıx və insan miqyasına uyğun şəhərsalma - İnsan yönümlü şəhərlər\nPrinsip 1: Sıx və insan miqyasına uyğun şəhərsalma\nby Huseyn AbdullayevPosted on 05 Yanvar 2017 09 Aprel 2020\nGəlin şəhərsalmanın və nəqliyyatın əlaqəsinə nəzər yetirək. Bu iki amil bir birindən çox asılıdır.\nDayanıqlı Şəhər nəqliyyatının birinci prinsipinə baxaq. Bu prinsip deyir ki, şəhərsalma sıx və insan miqyasına uyğun olmalıdır.\nÇox adam Bakı şəhərininin nəqliyyat problemlərini şəhərdə son illərdə çoxmərtəbəli binaların tikintisi ilə əlaqələndirir. Amma bu faktorun şəhərin ümümi nəqliyyatına çox az effekti var. Birinci effekt həyətyanı sahələrdə parkinqlərin az olmasıdır ki, bu da yaşayış binaların ətrafında xaotik parklanmaya səbəb olur. Həyətyanı sahələrdə xaotik parkinqin ümumi nəqliyyat axınına və tıxaclara təsiri çox kiçikdir və daha çox yaşayış keyfiyyətinə təsir edir. Digəri problem isə sırf memarlıq estetikası(yəni binaların eybəcərliyi), insan komfortu və miqyası ilə əlaqəlidir. Yəni çoxmərtəbəli binaların tikintisi yenə də yaşayış keyfiyyəti ilə əlaqəlidir.\nBakı şəhərinin əsl problemi isə onun kənd və qəsəbələrin ifrat böyüməsi ilə əlaqəlidir. Bakı şəhərinin inzibati ərazisi 2,188 kvadrat kilometr təşkil edir.\nAncaq bu hələ hamısı deyil: Abşeron rayonunun əhəmiyyətli hissəsi və Sumqayıt şəhərinin ərazisi Bakı şəhəri ilə aqlomerasiya təşkil edir. Bu aqlomerasiyanın əhali sıxlığı çox müxtəlifdir. Əgər Bakı şəhərinin mərkəzi hissəsində əhali sıxlığı 1 kvadrat kilometrə 10 min sakinə yaxındırsa (bu isə Avropa şəhərlərinin sıxlığına yaxındır), aqlomerasiyanın digər hissələrində (Sumqayıt və Xırdalanı çıxmaqla) əhali sıxlığı on dəfədən çox (1 kvadrat kilometrə 600-700 ) azdır.\nAz sıxlıqlı əraziləri keyfiyyətli ictimai nəqliyyatla təchiz etmək çox çətindir və belə ərazilər təbii olaraq individual mobillikdən (yəni şəxsi avtomobillərdən) asılı olur. Artıq bildiyimiz kimi Bakı şəhərinin küçə və yol şəbəkəsi kütləvi avtomobil istifadəsinə uyğun deyil və quruluşuna görə uyğun ola da bilməz. Hal-hazırda Bakı şəhərində nəqliyyat kollapsının qarşınını ancaq əhalinin nisbətən yoxsul olması və çoxluğun özünə şəxsi avtomobil almaq imkanında olmaması saxlayır. Ən əsası, şəhərlərin yoxsul təbəqəsinin şəxsi avtomaşın almağa imkanı çatmadığına görə, bu cür insanlar təhlükəsiz və effektiv ictimai nəqliyyatdan məhrum olurlar.\nBu vəziyyətdə nə etməli?\nİctimai nəqliyyatı, yəni şəhərətrafı dəmir yollarını və şəhərətrafı avtobus xidmətlərini mümkün qədər inkişaf etdirmək. Bakı ətrafında olan qəsəbələrdə nəqliyyat qovşaqları yaradılmalıdır. Belə qovşaqlarda dəmir yolu stansiyaları, Park&Ride və avtobus terminalları olmalıdır.\nBaxış sayı: 1. 085\nPosted in Şəhər infrastrukturu\nPrev Почему в Баку невозможна массовая автомобильная мобильность\nNext Bakı şəhərində tıxacların səbəbi


Zinaida Stalitenko-Turçina — Vikipediya\nZinaida Mixaylovna Stalitenko\n17 may 1946 (75 yaş)\nBürünc 1988 Seul Komanda\nQızıl 1986 Niderland Komanda\nZinaida Stalitenko-Turçina (qızlıq soyadı: Stalitenko; d. 17 may 1946; Kiyev, Ukrayna) — Sovet İttifaqını təmsil edən Ukraynalı sabiq həndbolçu. Zinaida Stalitenko, Sovet İttifaqının yığması ilə birgə 1976 Monreal Olimpiadasında və 1980 Moskva Olimpiadasında qızıl medal, 1988 Seul Olimpiadasında isə bürünc medal qazanıb. Zinaida Stalitenko, həmdə Dünya Çempionatlarında 2 qızıl, 2 gümüş və 1 bürünc medala sahib olub.\nZinaida Stalitenko 17 may 1946-cı ildə Ukraynanın Kiyev şəhərində anadan olub. Zinaida Stalitenko ailəlidir, Nataliya (d. 1973) adında bir qız və Mixail (d. 1981) adında bir oğlan övladı var. Onun, həyat yoldaşı həndbol üzrə Sovet İttifaqının yığmasının 1973-1988-ci illərdə baş məşqçisi olan İqor Turçindir.\nZinaida Stalitenko, 1976-cı ildə Sovet İttifaqının yığması ilə birgə Kanadanın Monreal şəhərində baş tutan XXI Yay Olimpiya Oyunlarına qatıldı. Yarışların son turunda Sovet İttifaqının yığması, Şərqi Almaniya yığmasını 14:11 hesabı ilə məğlub etdi və XXI Yay Olimpiya Oyunlarının çempionu oldu.\nZinaida Stalitenko növbəti dəfə Olimpiya Oyunlarına, 1980-ci ildə elə Sovet İttifaqının Moskva şəhərində baş tutan XXII Yay Olimpiya Oyunlarında qatıldı. Bu səfər, yarışların son turunda Sovet İttifaqının yığması, yenə Şərqi Almaniya yığmasını 18:13 hesabı ilə məğlub etdi və XXII Yay Olimpiya Oyunlarının çempionu oldu.\nZinaida Stalitenko sonuncu, üçüncü dəfə Olimpiya Oyunlarına, 1988-ci ildə Cənubi Koreyanın Seul şəhərində baş tutan XXIV Yay Olimpiya Oyunlarında qatıldı. Bu səfər, yarışların son turunda Sovet İttifaqının yığması, Norveç yığması ilə 19:19 hesablı bərabərə qaldı və XXIV Yay Olimpiya Oyunlarının bürünc medalını qazandı.\nSovet İttifaqının yığması - 1988 Yay Olimpiya Oyunları -\nNataliya Rusnaçenko •\nZinaida Stalitenko • Tatyana Şalimova •\n• Baş məşqçi: İqor Turçin\nMənbə — "https://az.wikipedia.org/w/index.php?title=Zinaida_Stalitenko-Turçina&oldid=6010117"\n1988 Yay Olimpiya Oyunlarında həndbolçular\n1988 Yay Olimpiya Oyunlarının medalçıları


Müasir dövrdə evi idarə və təsərrüfat\nEvi idarə və təsərrüfat\nEvi tikdikdən sonra onun bütün həyat fəaliyyətini idarə etməyin tam zamanı gəlib.\nEvin idarəsinin avtomatlaşdırılmasının layihəsi\n. İlk əvvəl demək istəyirəm ki,\nidarə sahələrinin və proseslərinin siyahısı\nhələ layihələndirmə mərhələsində tərtib edilməlidir. Əlaqə elementlərinin savadlı və düzgün çəkilməsi və sonradan inşaat zamanı quraşdırılması bundan çox asılıdır. Əvvəlcə paylaşdırma dolablarında yerləşdirilən elektrik avtomatlarından danışmalıyıq. Avtomatların adı elektik açarları və ya\navtomatik elektik açarları\nvə onların vəzifəsi bütün elektrik şəbəkəsinin həddindən artıq yüklənməsindən və qısa dövrə cərəyanlarından qorumaqdır. Paylaşdırma dolablarının sayı evin planından asılıdır. Şəxsi evlərdə giriş paylaşdırma dolabı və hər mərtəbənin öz paylaşdırma dolabı qoyulması tövsiyə edilir. Nəmişliyi çox olan otaqlara gedən xəttlərə həssaslığı yüksək olan avtomatik elektik açarları qoymaq lazımdır.\nSonra, isitmə sistemindəki\nhərarəti tənzimləyən idarə cihazları\nvə uzaqdan idarə etmə sistemi sayıla bilər. Misal üçün otaq termostatı qaz sobasının iş rejimini tənzimləməyə, evin içində təyin edilmiş hərarəti saxlamağa imkan verir. Termostat evdə rahatlıq yaratmağa, yanacaq materialların dəfələrlə qənaət edilməsinə imkan verir. Termostata, sahiblərinin daimi yaşamadığı şəhər kənarı evlərdə daha çox ehtiyac var. Evdə yaşamadığı günlərdə sahiblər, isitmə borularının donmamasını təmin edən mümkün qədər aşağı hərarət seçərək (mən 8oC qoyuram), daha çox qənaətə nail olurlar.\nuzaqdan idarə etmə sistemi\nilə bağlı olmasa, tam avtomatlaşdırmadan bəhs edilə bilməz. Günümüzdə, internetlə çalışan uzaqdan idarə etmə sistemi (smartfon, planşet, noutbuk və s.), hətta yalnız mobil əlaqə sistemi ilə çalışanlar, elə ideyaları həyata keçirir ki, yaxin keçmişdə onları ağla belə gətirə bilmirdik, bəlkə fantastik filmlərdə uydura bilərdik. İnternet şəbəkəsinə bağlı olan isitməni uzaqdan idarə etmə sistemi funksionaldır, rahatdır və xərcini tez qaytarandır. Onunla şəhər xaricindəki evdə yaşamaq daha xoş və təhlükəsiz olar və qat-qat ucuz olar.\nEvi idarə və təsərrüfat üçün çox sistem var. Yuxarıda biz onların əsas növlərini ələ aldıq. Ağıllı ev deyilən və imkanları demək olar ki, sonsuz olan yön günbəgün daha geniş istifadə edilməyə başlayır.\n- asan ayarlanan və qıvraq dəyişən sistemdir ki, ona yeni isitmə sistemini, qoruma siqnallarını tənzimləyən, işıqları yandırıb-söndürən, qapıları, pəncərələri açıb-bağlayan, qəhvə maşınını, televizoru və b.k. avadanlığı idarə edən cihazlar, hissələr əlavə etmək mümkündür. Evin idarəsi mobil telefon və ya kompüter vasitəsi ilə həyata keçirilir. Əl idarəsi imkanı saxlandığı üçün, istədiyiniz zaman hər hansı cihazı əllə idarə edə bilərsiniz. İnternet kəsilərkən Ağıllı ev işini davam edir. Ağıllı evin chazları siyahısına asanlıqla tüstü və su daşması aşkar edicilər, qapı və pəncərələrə maqnit kontaktlar, məftilsiz rozetkalar və bir çox imkanlar əlavə oluna bilər. Əlavə edilən ünsürlər avtomatik olarak sazlanır və işləməyə başlayır.\nOnlarsız keçinmək çətin olan müşahidə kameraları haqqında ayrıca\nidarə və təhlükəsizlik\nbolümü yazdıq. Müşahidə kameraları, zənnimcə, artıq reklama ehtiyac deyil. Müasir kameralar, onlardan tələb olunan hər şeyi bacarır. Ən minimum tələblər olan yaxşı görüntü, gecə vaxtı işləmə imkanı (infra qırmızı şüalı), hərəkəti aşkar etmək, uzaqdan baxmaq, arxiv yazılarının saxlanması üçün hafizə və s. ən ucuz kameralar belə cavab verir.


Bölmə: Ölkə futbolu | 297 | 18:51 08-04-2021\nAVRO-2020-nin qrup oyunları zamanı təşkilatçı şəhərlər arasında ən çox azarkeş Bakıya gələcək.\nOLİMPSPORT xəbər verir ki, hələlik açıqlanan son rəsmi məlumatlara əsasən belə qənaətə gəlmək olar.\nAzərbaycan paytaxtında keçiriləcək 4 oyununun hər birində Bakı Olimpiya Stadionunun (BOS) ümumi tamaşaçı tutumunun (68 700 nəfər) 50 faizi qədər fanat iştirak edəcək. Bu isə o deməkdir ki, hər matçda arenaya 34 350 azarkeş, 4 oyuna isə ümumilikdə ümumilikdə 137 400 nəfər buraxılacaq.\nDüzdür, Rusiyanın Sankt-Peterburq şəhəri də oyunlar zamanı "Sankt Peterburq Arena"ya ümumi azarkeş tutumunun 50 faizi qədər tamaşaçının buraxılacağına təminat verib. Lakin tutumu 68 000 nəfər olduğundan, bu arena ümumi say baxımından Bakı Olimpiya Stadionundan geri qalır.\nDigər təşkilatçı şəhərlərdən ən çox təminat 10 - 15 min azarkeşə verilib. Almaniyanın Münhen şəhəri, İtaliyanın paytaxtı Roma və Macarıstanın paytaxı Budapeşt hələ azarkeş sayı ilə bağlı planlarını açıqlamayıb. İrlandiyanın paytaxtı Dublin isə UEFA-ya azarkeşlərlə bağlı təminat verməyib. Bu səbəbdən Dublinin təşkilatçılıq hüququndan məhrum ediləcəyi bildirilir.\nBakıdakı oyunlara yerli azarkeşlərlə yanaşı, bir-biri ilə görüşəcək milli komandaların mənsub olduğu ölkələrin vətəndaşları viza və koronavirusla bağlı müvafiq tələblərin yerinə yetirilməsi şərtilə buraxılacaq. Təqvimə əsasən, Bakı Olimpiya Stadionu A qrupunun İsveçrə - Uels, Türkiyə - Uels və Türkiyə - İsveçrə qarşılaşmalarına, eləcə də 1/4 final mərhələsinin 1 oyununa ev sahibliyi edəcək. Başqa sözlə, Bakı Olimpiya Stadionundakı matçları Azərbaycan, Türkiyə, Uels və İsveçrə vətəndaşları izləyə biləcək. 1/4 final mərhələsində isə bu say daha da artacaq.


"Dəmirbank" orta məktəb müəlliminə necə qənim kəsilib... - Prezidentə müraciət » Regionxeberleri.com\nRegionxeberleri.com » Gündəm » "Dəmirbank" orta məktəb müəlliminə necə qənim kəsilib... - Prezidentə müraciət\nCənab Prezident! Mən 2014-cü ildə ləğv edilmi, Dəmirbank ASC-dən o zamankı məzənnəyə , yəni 1 Dollar – 0.78 AZN olanda 1569.38 ABŞ dolları kredit götürmüşəm. Sonradan kreditin bir neçə ayını ödədikdən sonra çətinliklə qarşılaşdım və krediti ödəyə bilmədim. 2014-cü ilin dekabr ayının 22-də Dəmirbank ASC mənə qarşı borcun ödənilməsi iddiası ilə Sabirabad Rayon Məhkəməsində iddia qaldırdı. 31 avqust 2016-cı ildə Sabirabad Rayon Məhkəmə Qərarlarının İcrası Şöbəsindən Sabirabad Rayon Təhsil Şöbəsinə 405 saylı məktub ünvanlanıb. Məktubda mənim - Abasov Elşad Umudəli oğlunun adına olan 1985 manat borcun Dəmirbank ASC-yə tam olaraq ödənildiyi qəti olaraq ifadə olunub. Sabirabad Rayon Məhkəməsinin 22.12.2014-cü il tarixli 2(056)-884/2014 saylı əmrinin tam icra edildiyi yazılır. Hətta həmin il mənim sonuncu olaraq məzuniyyət pulum da əmək haqqımdan tutuldu və borcumun tam olaraq bağlandığı haqda mənə İcra Şöbəsindən məktub daxil oldu. Məktubda mənim müəllim olaraq əmək haqqımdan 138 manat 95 qəpik də məhkəmə icra şöbəsinin hesabına vəsait tutuldu. Beləliklə mən 2015-ci ilin 2016-cı ilin iyul ayına qədər demək olar ki, əmək haqqı almadım.


Türkiyə bu qızın ölümünə ağlayır - Foto - MINVAL.INFO\nBir ayağının amputasiyasına səbəb olan xərçəngə qarşı sosial şəbəkələrdəki mübarizəsi ilə tanınan 21 yaşlı türkiyəli Neslican Tay dünyasını dəyişib.\n“Qafqazinfo” xəbər verir ki, gənc qız xəstəxanada vəfat edib. Neslicanın ölümü İstanbulun bələdiyyə sədri Əkrəm İmamoğlu da daxil olmaqla, türkiyəli məşhurları kədərə boğub. Neslicanın fotolarını paylaşan tanınmışlar ailəsinə başsağlığı veriblər.\nQeyd edək ki, 1998-ci ildə Bursada anadan olan Neslican 2018-ci ildə xərçəngə tutulub. Ayağının birini itirən Nelsican özünə “Dəmir qadın” ləqəbi seçmişdi. O, “Ayağım yoxdur, ancaq yaşamaq eşqim var”, “mən bir ayaqdan ibarət deyiləm, daha çoxam” sözləri ilə məşhur idi.\nTarix: 2019/09/21 17:17


Bu nədir axı, qar, qar… - Rövşən Abdullaoğlu\nOfisə daxil olub, həmişəki kimi pəncərəni açıram. Günəşin şüaları otağıma süzülür. Özü hələ görünmür, binanın önündəki bir neçə hündür ağac qarşısını kəsib. Görünməsə də, gəlişindən anlamaq olur, bu gün hava isti olacaq. Yaz gələndən hər sabah ağacda yuva salmış quşların şən civiltisi həyəti başına götürür, elə bugünkü kimi. Arabir ağacın başındakı qarğa tənbəl-tənbəl qarıldayıb “mən də varam” deyərək digər quşlara acıqlanır, ancaq ona əhəmiyyət verən yoxdur. Bu tabloda yad heç nə yoxdur: təbiət hər halı, hər havası ilə gözəldir.\nHər canlının öz yeri, öz yaraşığı var. Biz də bu rəngarəng təbii tablonun bir parçasıyıq, nədənsə, həmişə kənar bir seyrçi kimi baxırıq. Ona görə də özümüzü görmürük, ya da görməyi unuduruq. İnsan təbiətlə ruhən eyniləşsə, bu həmahəngliyi hiss edər. Onda istər-istəməz köksün genişlənir, əhvalın düzəlir.\nTəbiət gözəllikdən, harmoniyadan ibarətdirsə, insanda da gözəlliyi duyma, müsbətə köklənmə, sakitlik, aramlıq hissləri həmişə daha öndə olmalıdır. Təbiətin də, insanın da mövcudiyyəti bu gözəlliyin əsasındadır. Gözəlliyi duymaq, təbiətlə vəhdətini hiss etmək adama enerji verir, gözəl işlər görməyə sövq edir. Xaos və zərər onu məhv edir, eybəcərləşdirir. Düşüncələrimizdə, qəlbimizdə xaos olsa, həyatımız da elə olacaq. Bu isə bizim məhvimiz deməkdir.\nMənfi fikirlər, bədbinlik, paxıllıq, tamah, qəzəb, kin bizim daxili harmoniyamızı məhv edir. Böyüydükcə-böyüyüb içimizi yeyirlər, kiçik bir atəşin tədricən bütöv bir meşəni bürüdüyü kimi, fitrətimizdəki bütün gözəllikləri məhv edirlər.\nBaşını aşağı salıb harasa tələsən kişi deyinir: ˝Səhərin gözü açılmamış bu nədir axı, qar, qarrr… Başım getdi. Belə də iş olar, bütün əsəblərimə toxunurlar˝.


turana Günün Səsi - Page 3 of 198\nGünün Səsi > Articles by: turana\n27 Fevral 2021 17:20 turana\n27 Fevral 2021 16:57 turana\n27 Fevral 2021 16:35 turana\n27 Fevral 2021 16:26 turana\n27 Fevral 2021 15:53 turana\n“Peşəkarlara televiziyanın qapısı bağlıdır, kimin əlində Hacısı, xəkəndazı varsa, efirə onlar çıxır”\n27 Fevral 2021 15:46 turana\nBəhramın “instagram”ını oğurladılar – AÇIQLAMA\n27 Fevral 2021 15:25 turana\n27 Fevral 2021 14:58 turana\nMartda hava belə olacaq\n27 Fevral 2021 14:38 turana\nPaşinyan savadsızlıqdan “İsgəndər” adını çəkib – Video\n27 Fevral 2021 14:29 turana\nAzərbaycan İnvestisiya Holdinqinin Müşahidə Şurasının iclası keçirilib – FOTO\n27 Fevral 2021 17:20\nƏsasən mərkəzi küçələrdə və bulvar ərazisini əhatə edən velosiped zolağının təşkil edilməsi gözlənilir. “Velosiped zolaqlarının çəkilməsi, velosiped infrastrukturunun qurulması 2021-ci ilin iş planına əlavə olunub”. Sputnik Azərbaycan-ın...\nMilli Məclisin bu gün keçirilən plenar iclasında “Azərbaycan Respublikası ərazisində dövriyyəsi qadağan edilmiş, məhdudlaşdırılmış və nəzarət edilən narkotik vasitələrin, psixotrop maddələrin, habelə Azərbaycan Respublikası ərazisində idxalına, ixracına,...\nGununsesi.info bildirir ki, dinşünas Elşad Miri Teleqraf.com-un suallarını cavablandırıb. Müsahibəni təqdim edirik. – Elşad müəllim, bəziləri dinə sadəcə sosial faktor kimi baxır. Sizcə, din insanı Allaha yaxınlaşdırır,...\n27 Fevral 2021 16:26\nBu il fevralın 1-nə Azərbaycan iqtisadiyyatına kredit qoyuluşu 14 587,2 milyon manat təşkil edib. Gununsesi.info Azərbaycan Mərkəzi Bankına istinadən xəbər verir ki, bu, yanvarın 1 ilə müqayisədə...\n27 Fevral 2021 15:53\n“Bu gün normal televiziyonçuların heç biri televiziyada qalmayıb, çünki onların orda yeri yoxdur, mane olurlar” Gununsesi.info bildir ki, bunu Moderator.az-a açıqlamasında aktyor, aparıcı Kamran Həsənli deyib. K.Həsənli...\n27 Fevral 2021 15:46\nBir neçə saat bundan qabaq “Instagram” sosial şəbəkdəki hesabım oğurlanıb. Gununsesi.info Bu barədə Oxu.Az-a Bəhram Bağırzadə özü məlumat verib. O bildirib ki, daha əvvəl də “Instagram” hesabına...\n27 Fevral 2021 15:25\nRusiyanın müdafiə naziri Sergey Şoyqu ilə Ermənistanın müdafiə naziri Vaqarşak Arutyunyan arasında telefon danışığı olub. Məlumatı Rusiya Müdafiə Nazirliyi yayıb. “Danışıqlar zamanı ikitərəfli əməkdaşlığa dair məsələlər, Dağlıq...\n27 Fevral 2021 14:58\nMart ayında havanın orta aylıq temperaturunun iqlim normasına yaxın, bəzi yerlərdə isə bir qədər normadan aşağı olacağı gözlənilir. Milli Hidrometeorologiya Xidmətindən “Report”a verilən məlumata görə, aylıq yağıntının miqdarı...\n27 Fevral 2021 14:38\nErmənistan Baş naziri Nikol Paşinyan böyük ehtimalla II Qarabağ müharibəsində istifadə edilən raketləri savadsızlıqdan səhv salaraq, “İsgəndər” adını çəkib. Gununsesi.info bildirir ki, bunu Axar.az-a Paşinyanın II Qarabağ...\nAzərbaycan İnvestisiya Holdinqinin (AİH) Müşahidə Şurasının sədri, Baş nazir Əli Əsədovun sədrliyi ilə Şuranın növbəti iclası keçirilib. Bu barədə Nazirlər Kabinetinin Mətbuat Xidmətindən məlumat verilib. İclasda Azərbaycan...


Valideynlər bu xəbəri mütləq oxusun: “Uşaqlarla bağlı risk təşkil edən məqam odur ki...” - İNFEKSİONİST » www.DOGRU.tv\nValideynlər bu xəbəri mütləq oxusun: “Uşaqlarla bağlı risk təşkil edən məqam odur ki...” - İNFEKSİONİST\n"Məktəblərdə yayılan korona deyil, başqa infeksiyalardır”\nBu arada Tiflis Yoluxucu Xəstəxanasının direktoru Tengiz Tsertsvadze deyib ki, tezliklə xaricdən Gürcüstan xəstəxanalarına COVİD xəstələrinin vəziyyətinin ağırlaşma riskini ciddi şəkildə azaldan ən yeni 2 dərman preparatı daxil olacaq: "İki yeni dərman alacağıq. Biri ”Barisitinib", digəri monoklonal antitellərdir. Hər ikisi də koronavirusun müalicəsində ən yeniləridir və bu günün ən perspektivli dərmanları hesab olunur". Azərbaycanda bu preparatlar və ya onları əvəz edən varmı?\nHəkim-infeksionist Nicat Əzimli bildirdi ki, "Barisitinib” və monoklonal antitellər - bunlar xəstəliyin ilk etaplarında çox effektiv olur. 70-71 faiz sağalma ilə nəticələnən preparatlardır. Amma istehsalı baha qiymətə başa gəlir, yəni istehsalı və əhaliyə geniş şəkildə tətbiq olunması maddi cəhətdən çətinlik yarada bilən dərmanlardı. Amerikada ilk dəfə olaraq bu dərmanlarla müalicəyə başlanılıb. Orada bunların qiyməti olduqca bahadır. Lakin "Remdesivir” xəstəliyin daha ağır formalarında, nisbətən orta ağır və yüngül, amma riskli xəstələrdə isə dediyimiz bu monoklonal antitellər çox yaxşı effekt verir".\nN.Əzimli onu da əlavə edib ki, pandemiyanın ilkin etaplarında bildirilirdi ki, uşaqlar arasında yoluxma daha sürətlə gedir və uşaqların yoluxduruculuq qabiliyyəti, COVİD -19-u digərlərinə ötürmə xüsusiyyəti daha yüksəkdir. Lakin son dövrlərdə araşdırmalar göstərir ki, bu doğru deyil. Elə uşaqlar da böyüklərdən fərqlənmir. Azyaşlılar da eynilə böyüklər qədər xəstəliyi digər şəxslərə ötürür. Amma uşaqlarla bağlı risk təşkil edən məqam odur ki, uşaqlarda vaksinasiya hələ genişmiqyaslı tətbiq olunmayıb. Ona görə də Azərbaycanda uşaqlar arasında yoluxmanın baş vermə ehtimalı böyüklərə nisbətən bu səbəbdən daha çoxdur. Bunu nəzərə alaraq uşaqlar arasında məktəblərdə əyani təhsil başlanandan sonra xəstəlik hallarının çoxalması ehtimalı var.\nAncaq indiki rəqəmlərə baxdıqda biz bunu hələ ki görmürük. Ümid etmək olar ki, bu baş verməz. Çünki təkcə vaksinasiya deyil, eləcə də xəstələnmə halları insanlarda immunitet formalaşdırır, yəni təbii immunitet. Öncəki dalğalarda uşaqlar arasında da yoluxmalar baş verdiyinə görə onların orqanizmdə də artıq immunitet formalaşıb. Onlar yoluxma zəncirini qırır, ümid etmək olar ki, bu təbii immunitet məktəblərin açılmasından sonra yoluxma səviyyəsinin artmasına çox böyük təsir göstərməz".\nİnfeksionist-hepatoloq Mərdan Əliyev də mövzu ilə bağlı "Yeni Müsavat”a danışdı: "Koronavirusun inkubasiya dövrü çoxdan keçib. İnkubasiya dövrü koronavirusun ”Delta" ştammında 2-3 gündür. Hazırda yoluxma sayında artım müşahidə edilmir. Amma uşaqlarda kəskin respirator virus infeksiyalarının sayında artım var. Məktəbə getməklə əlaqədar olaraq uşaqlarda yoluxma sayı artıb. Amma bu çox böyük ehtimalla koronavirus deyil, sadəcə olaraq mövsümü virus infeksiyalarıdır, qrip kimi. Uşaqlarda hal-hazırda xəstələnmə müşahidə edilir. Təbii ki, məktəbdə bir uşaqda xəstəlik varsa, digərləri də yoluxur. Əslində yaxşı olar ki, uşaqda xəstəlik hiss eləyən valideyn onu məktəbə buraxmasın. Amma bu da bəzi hallarda mümkün olmur və bəzən inkubasiya dövründə də yoluxma müşahidə edilir. Bəzən yüngül xəstə olan uşaqları da valideynlər məktəbə buraxır və bu da digər uşaqların xəstələnməsinə səbəb olur. Hazırda uşaqlarda xəstələnmə sayı artıb".\nİnfeksionist COVİD xəstələrinin vəziyyətinin ağırlaşma riskini ciddi şəkildə azaldan ən yeni 2 dərman preparatı barədə də fikir bildirib: "Bu monoklonal antitellər əvvəldən də istifadə olunurdu. Sadəcə olaraq onun qiyməti çox bahadır deyə, hər adam üçün tətbiq etmək mümkün deyil. Bu xəstəliyin ilkin mərhələsində yaxşı təsir göstərir. Yadınıza gəlirsə, keçmiş ABŞ prezidenti Tramp xəstələnəndə ona da monoklonal antitellər vurulmuşdu. Amma digər dərman vasitəsi olan ”Barisitinib" iltihab əleyhinə təsir göstərir və təxmin olunur ki, bu ağciyərdə iltihabın qarşısını ala bilər. Təbii ki, xəstəliyin nə qədər erkən mərhələsində istifadə olunsa o qədər yaxşıdır. Amma bununla bağlı kifayət qədər sübutlar, araşdırmalar yoxdur. Birbaşa virus əleyhinə təsiri yoxdur. Sadəcə olaraq ağciyərdə iltihabın qarşısını müəyyən qədər ala bilər. Bu da təxmin olunur. Çünki iltihab əleyhinə dərman preparatıdır".